Държавен вестник, бр. 3, 2016 г., стр. 109

БРОЙ  3	
Д Ъ Р Ж А В Е Н  В Е С Т Н И К 	
СТР.  109  
По мисия „Подкрепа на международния мир и 
сигурност“ – за въздушен транспорт и десантира-
не на личен състав и товари и авиомедицинска 
евакуация при участие в международни операции 
за гарантиране на мира и сигурността в отговор 
на кризи извън територията на страната. 
По мисия „Принос към националната сигурност 
в мирно време“ – за контрол на въздухоплаване-
то за гарантиране на въздушния суверенитет, 
включително и чрез съвместно изпълнение със 
сили и средства на други страни; прикритие на 
стратегически обекти от критичната инфраструк-
тура; формиране и разпространение на опозната 
картина на въздушната обстановка; добиване на 
разузнавателна информация от въздуха; въздушен 
транспорт на личен състав и товари; превоз на 
екипи за трансплантация на органи; авиомеди-
цинска евакуация; унищожаване на невзриве-
ни боеприпаси; подпомагане на населението, 
местните и централните власти при природни 
бедствия, промишлени аварии и екологични ка-
тастрофи; спасителни и евакуационни дейности 
и пожарогасене от въздуха. 
Развитието на способностите на ВВС изиск­
ва извършване на структурни промени, които 
са насочени към повишаване ефективността на 
организацията, оптимизиране на функционалните 
и административни връзки между формирова-
нията, подобряване подготовката на курсанти 
с разнородни летателни специалности, както и 
подготовката на офицери, сержанти и войници 
от всички родове войски на ВВС (авиация, зе-
нитно-ракетни войски, радиотехнически войски, 
комуникационни, информационни и навигаци-
онни системи (КИНС) и логистика).
От изключителна важност за развитието 
на ВВС е създаване на условия за реализация 
на основните проекти за модернизация – „Нов 
тип основен многофункционален боен самолет 
и осигуряване на интегрирана логистична под-
дръжка“ и „Нови трикоординатни (3D) радари“. 
При придобиване на нов тип боен самолет 
ще продължи носенето на бойно дежурство с 
част от основния състав на МиГ-29, а в също-
то време другата част ще се обучава на новия 
самолет, което цели избягването на „вакуум“ 
в способностите на ВВС. Придобиването на 
нов тип боен самолет на практика ще замени 
трите вида използвани сега самолети – МиГ-21,  
МиГ-29 и Су-25, което ще доведе до намаляване 
на личния състав на ВВС и необходимите фи-
нансови средства за поддръжка на цялата бойна 
авиация на страната при значително увеличаване 
на оперативните способности. Ще се реши и 
проблемът с освобождаване на честотния спек-
тър, както и ще се постигне информационна и 
оперативна съвместимост с въоръжените сили 
на страните – членки на НАТО и ЕС, и ще се 
преодолее дефицитът от способности. 
Организационната структура на ВВС към 
2020 г. ще включва Командване на ВВС, ави-
ационни бази, зенитно-ракетна база и бази за 
бойно осигуряване, поддръжка и подготовка, 
като ще бъде отчетено освобождаването от 
излишно въоръжение, техника и редуциране на 
личния състав след реализиране на основните 
инвестиционни проекти за ВВС.
2.4. Военноморски сили.
Военноморските сили (ВМС) защитават 
интересите на Република България в морските 
пространства, гарантират нейния морски суве-
ренитет и подготвят формирования за участие 
в подкрепа на международния мир и сигурност 
и за оказване помощ на населението при бед-
ствия, аварии и катастрофи. За изпълнението 
на задачите, произтичащи от трите мисии на 
въоръжените сили, ВМС поддържат и развиват 
отбранителни способности, както следва: 
По мисия „Отбрана“ – за развръщане и ин-
тегриране с формированията на НАТО и ЕС в 
определени срокове; водене на бойни действия 
срещу въздушен, надводен и подводен противник; 
поразяване на брегови цели; водене на минна 
война; използване на специални сили; водене на 
електронна война; ескорт на търговски и военни 
кораби; контрол на корабоплаването; провеждане 
на бойно търсене и спасяване, включително с 
палубно базирана морска авиация; изграждане на 
опозната картина на обстановката и устойчиво, 
непрекъснато, скрито и оперативно управление на 
силите при самостоятелни и съвместни операции. 
По мисия „Подкрепа на международния мир 
и сигурност“ – за участие в съвместни много-
национални операции по борба с тероризма, 
предотвратяване на незаконен трафик на хора, 
стоки и оръжия по море и участие в ембарго-
ви, хуманитарни, евакуационни и спасителни 
операции.
По мисия „Принос към националната сигур-
ност в мирно време“ – взаимодействие с други 
ведомства, правителствени и неправителствени 
международни организации; контрол на корабо-
плаването; оказване на помощ на населението 
при бедствия и аварии, защита на важни стра-
тегически обекти и морската критична инфра-
структура, участие в търсене и спасяване на хора 
на море, хуманитарни и евакуационни операции, 
принос в борбата с организираната престъпност 
и трафика на наркотици, хора и оръжия. 
Развитието на способностите на ВМС изисква 
изграждане на мирновременна структура на ВМС, 
която да е максимално близка до бойната, като 
се запази принципът „корабите от един дивизион/
отряд да са от един и същ род сили на ВМС“.
Организационната структура на ВМС към 
2020 г. ще включва Командване на ВМС, фло-
тилия бойни и спомагателни кораби, два пунк-
та за базиране, брегови ракетно-артилерийски 
дивизион и формирования за бойно осигуряване 
и поддръжка.
За развитието на способностите на ВМС е 
необходимо да се създадат условия за стартиране 
на основните инвестиционни проекти – „Придо-
биване на многофункционален модулен патрулен 
кораб“ и „Модернизация на фрегати клас E-71“. 
С реализацията на проектите ще се подобрят 
значително способностите за водене на бойни 
действия срещу надводен, подводен и въздушен 
противник, контрол на корабоплаването и бор-
бата с асиметрични заплахи на море.